ฝั่งเข็มคุมกำเนิดมาจะ4ปีแล้ว อีก2ปีกว่าจะครบกำหนดเอาออก ตอนนี้เป็นประจำเดือน เป็นมูกผสมเลือดเยอะ แต่ไม่ค่่อยไหลออก เวลาอาบน้ำต้องเอามือล้างออก เช็ดออก มดลูกผิดปกติหรือป่าวค่ะ แล้วเวลาเป็นประจำเดือนที เป็น เกือบ2อาทิตย์ มาเยอะบ้างไม่เยอะบ้างอ่ะค่ะ
สวัสดีค่ะ ผลข้างเคียงของยาฝังคุมกำเนิดนั้น อาจทำให้เกิดเลือดออกกะปริดกะปรอย หรือมีเลือดออกปริมาณมาก เลือดออกติดต่อกันนาน หรือทำให้ประจำเดือนขาดหายไปก็ได้ดังนั้น การที่มูกผสมเลือดออกมา ก็น่าจะเป็นตกขาวที่มีเลือดปน ซึ่งหากมีปริมาณไม่มาก ไม่มีปวดท้องน้อยรุนแรง ก็ไม่ได้ผิดปกติอะไร สำหรับการที่ประจำเดือนมานาน 2 สัปดาห์ แต่ปริมาณเยอะบ้างไม่เยอะบ้างก็เช่นกัน ถือเป็นผลข้างเคียงที่เกิดจากยาฝังคุมกำเนิดได้ค่ะ ไม่ได้อันตรายอะไรอย่างไรก็ตาม หากเลือดที่ออกมีปริมาณมาก และออกติดต่อกันทุกวันหลายสัปดาห์ อาจส่งผลให้เกิดภาวะโลหิตจางตามมาได้ ในกรณีนี้ ควรไปพบแพทย์เพื่อพิจารณาทานยาฮอร์โมนเอสโตรเจนเสริม หรือทานยาหยุดการไหลของเลือดค่ะ หรือหากมีอาการปวดท้องน้อยมากร่วมด้วย หรือมีตกขาวที่ผิดปกติร่วม ก็อาจเกิดจากสาเหตุอื่นๆ เช่น มีมดลูกอักเส มะเร็งปาดมดลูก เป็นต้น